Talbis Iblis

Talbis Iblis merupakan sebuah filem seram Malaysia 2022 yang diarahkan oleh Kabir Bhatia serta dibintangi oleh Azira Shafinaz, Nasha Aziz, Zul Ariffin dan Amir Nafis. Filem ini mengisahkan Hajar yang memutuskan untuk melarikan diri dari Kuala Lumpur untuk melahirkan anak bagi mengelakkan orang ramai mengetahui dia hamil diluar pernikahan.

Filem ini ditayangkan di pawagam pada 20 Oktober 2022.

Sinopsis
Talbis Iblis ini menceritakan kisah Hajar, yang memutuskan untuk melarikan diri dari Kuala Lumpur untuk melahirkan anak luar nikah bagi mengelakkan orang ramai mengetahui dia hamil. Arshad menghantar Hajar tinggal bersama Mak Ju, seorang bidan yang pakar dalam memberikan penjagaan terbaik dan sulit sebelum dan selepas kehamilan. Mak Ju memberikan penjagaan, pertimbangan, kasih sayang ibu kepada Hajar, dan yang paling penting, pemahaman yang tidak pernah dialami daripada ibunya. Tetapi Hajar tidak sedar bahawa Mak Ju sedang mencari wadah jiwa yang sempurna untuk arwah anaknya, dan anak Hajar yang dalam kandungan boleh membantu menghidupkan kembali arwah anaknya.

Pelakon
 Azira Shafinaz sebagai Hajar
 Nasha Aziz sebagai Junaidah aka Mak Ju
 Zul Ariffin sebagai Nasir
 Amir Nafis sebagai Arshad
 Jay Iswazir sebagai Zaini
 Zaftfarrel Mikhael Felton sebagai Hazim
 Sherie Merlis sebagai Bomoh
 Izzy Reef sebagai Nasir (muda)
 Daniella Sya sebagai Junaidah (muda)
 Putri Jannah Izwandy sebagai Hajar (muda)

Penerbitan
Talbis Iblis ialah sebuah filem yang diilhamkan oleh filem Rumah Dara, À l'intérieur dan Rosemary's Baby. Filem ini merupakan filem terbitan bersama enam syarikat penerbitan — Infinitus Gold, Astro Shaw, Jazzy Pictures, A Next Star Productions, MM2 Entertainment dan Chain FX.

Keluaran
Filem ini telah disenarai pendek dalam bahagian pertandingan Festival Filem Udine Far East (FEFF) di Itali dan mengadakan tayangan perdana di peringkat antarabangsa pada 29 April 2022.

Rujukan
1. tipu daya syaitan dalam Talbis Iblis
"Utusan Malaysia" (26 September 2022)

Pautan luar


Kategori:Filem arahan Kabir Bhatia
Kategori:Filem terbitan Astro Shaw
Kategori:Filem seram Malaysia
Kategori:Filem Malaysia tahun 2022
Kategori:Filem 2022